**SCRISOARE DE INTENȚIE MODEL 1**

*Nume candidat,  
București, str..., nr...  
  
Nume companie,   
București, str...., nr....*   
  
În atenția departamentului Resurse Umane  
  
Stimată/te Doamnă/Domn,  
  
Mă adresez dumneavoastră cu intenția de a-mi manifesta interesul pentru postul de ''...junior'' postat de compania dvs. pe site-ul Myjob. Am absolvit recent Facultatea de Mecanică din cadrul Institutului Politehnic București, iar cunoștintele mele teoretice le consider potrivite pentru acest post vacant, având astfel oportunitatea de a începe o carieră în domeniul proiectării sistemelor.  
Pe perioada studiilor am fost membru în diferite echipe de proiect, dezvoltându-mi abilitățile de comunicare și lucru în echipă. Cunoștințele mele avansate de AutoCad și Visio pe care le-am exersat în cadrul acestor proiecte oferă garanția că sunt persoana potrivită pentru acest job.   
Consider că stagiul de practică realizat în cadrul companiei ...în vara anului 2006 a fost pentru mine o șansă deosebită de verificare a cunoștințelor teoretice dobândite în anii de studiu. În anul 2005 am obținut atestatul CAE, ceea ce mă califică pentru cerințele postului dumneavoastră de cunoaștere avansată a limbii engleze. Vizitând *site*-ul companiei am observat că există șanse reale pentru mine de a-mi atinge obiectivul de carieră și anume de a fi membru al unei organizații puternice, orientată către tehnologii noi.  
Atașat acestei scrisori vă transmit **CV**-ul meu și, în speranța că v-am convins în privința calificărilor mele, aștept cu interes o întâlnire în care să pot detalia și alte aspecte ale abilităților mele. Mă puteți contacta telefonic la numărul xxx/xx xx xx sau pe adresa de e-mail... Îmi manifest un deosebit interes pentru a discuta cu dumneavoastră.  
  
Cu respect,

**SCRISOARE DE INTENȚIE MODEL 2**

Subsemnatul\_\_\_\_\_\_\_\_\_\_\_\_\_\_\_, vă adresez această scrisoare pentru a–mi exprima intenția de a obține un loc în cadrul companiei dumneavoastră.

Profesional, am pregătire economică și am desfășurat activități în mai multe domenii ce implică lucrul în echipă, utilizarea cunoștințelor economice și bancare în vederea aplicării cunoștințelor teoretice și practice.

Am convingerea că în cadrul companiei dumneavoastra voi avea posibilitatea să îmi pun în aplicare cunoștințele și abilitățile practice.

Sunt o persoană dinamică, cu bune cunoștințe de comunicare, capabilă să lucreze în condiții de stres, interesat/ă în perfecționarea profesională în domeniul economic. Sunt comunicativ și sociabil, capabil să duc la bun sfârșit sarcinile primite.

Daca veți considera că motivația și calificarea mea sunt oportune pentru obținerea unui loc în cadrul companiei dumneavoastră, sunt disponibil în orice moment pentru a fi contactat, în vederea discutării detaliilor unei posibile colaborări.

 Anexez aceasta la CURRICULUM VITAE.

Cu stimă,