**Bune practici în consilierea carierei studenților din România**

**Organizator:** Universitatea "Ovidius" din Constanța

**Perioada:** 10 - 11.07.2014

În cadrul conferinței de la Universitatea Ovidius din Constanța au avut loc dezbateri pe tema: ***Bune practici în consilierea carierei studenților din România***, pornind de la un studiu realizat de această universitate referitor la motivația elevilor de liceu de a urma cursurile unei universități și factorii de influență în alegerea instituției de învățământ superior. Acest studiu s-a realizat pe un eșantion alcătuit din elevi de la toate liceele din Constan.a, care au dorit să răspundă la un chestionar alcătuit din 15 itemi.

Dezbaterea asupra rezultatelor acestui studiu a fost un bun prilej de împărtășire reciprocă a experiențelor de la fiecare centru de carieră participant. Astfel, câteva direcții strategice se referă la o mai bună colaborare dintre angajații CCOP- urilor cu consilierii școlari sau prin intermediul proiectelor POSDRU, în vederea găsirii unor modalități atractive care să impulsioneze participarea pe viitor a elevilor la aceste prezentări (gen spectacol, acordarea unor premii etc.), care au ca principal scop orientarea lor educațională și profesională.

Se recomandă universităților să se implice prin intermediul centrelor de carieră mai mult în licee, astfel încât orientarea elevilor în carieră să fie făcută mai din timp (clasa a X – XI – a). În acest sens colaborarea cu primăria sau cu reprezentanții de frunte ai comunității, cu inspectoratele școlare poate fi o modalitate de intermediere eficientă. Întâlnirea s-a încheiat cu propunerea de constituire în viitor a unei școli de vară la Constanța și a unei școli de iarnă la Sinaia, prilej cu care centrele universitare de carieră din țară să se întâlnească și să realizeze dezbateri la nivel național cu referire la diversele probleme comune identificate pe parcurs.

